Z A P I S N I K

1. (konstituirajuće) sjednice Vijeća Mjesnog odbora Gračani,
28. srpnja 2025.


	Sjednica se održava u prostorima Gradskog ureda za mjesnu samoupravu, promet, civilnu zaštitu i sigurnost, Zagreb, Šestinski trg 10, 28. srpnja 2025., s početkom u 7,30 sati.
Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst i 3/25), sjednicom predsjeda Snježana Ordanić, viša stručna savjetnica, koordinatorica za rad tijela mjesne samouprave u Područnom odsjeku Centar u Gradskom uredu za mjesnu samoupravu, promet, civilnu zaštitu i sigurnost.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Gračani.
	
	Na prijedlog predsjedateljice Vijeće bez rasprave, jednoglasno, utvrđuje


DNEVNI RED

1. Zaključak o osnivanju i izboru članova Mandatnog povjerenstva – donošenje 
      zaključka,
1. Zaključak o Izvješću Mandatnog povjerenstva o provedenim izborima za članove 
            Vijeća Mjesnog odbora Gračani – donošenje zaključka,
1. Zaključak o izboru predsjednika Vijeća – donošenje zaključka,
1. Zaključak o Izboru potpredsjednika Vijeća – donošenje zaključka,
1. Pitanja, prijedlozi i obavijesti.

[bookmark: Text10]Predsjedateljica najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koji je dobio najveći broj glasova.  
 
NAZOČNI IZABRANI ČLANOVI VIJEĆA:
Doris Drmak, Marijan Kos, Ana Večerin Novaković 

NAZOČNI ZAMJENICI IZABRANIH ČLANOVA VIJEĆA:
            Grga Salopek, Marija Benko Kulenović (prisutna na sjednici od 7,40 sati, nakon izbora članova Mandatnog povjerenstva)  

NENAZOČNI:  Goran Bratković, Noa Rettig

OSTALI NAZOČNI:
- Snježana Ordanić, viša stručna savjetnica, koordinatorica za rad tijela mjesne samouprave u Područnom odsjeku Centar u Gradskom uredu za mjesnu samoupravu, promet, civilnu zaštitu i sigurnost
	- Bernarda Marković, stručna referentica u Gradskom uredu za mjesnu samoupravu, promet, civilnu zaštitu i sigurnost
Predsjeda Doris Drmak, kao privremena predsjedateljica u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedateljica konstatira da je nazočno 4 izabranih članova, odnosno zamjenika članova, od ukupno 7 članova Vijeća, što znači da Vijeće može pravovaljano odlučivati te otvara nastavak sjednice.

Predsjedateljica utvrđuje da je dnevni red sjednice prihvaćen.

Ad 1. Zaključak o osnivanju i izboru članova Mandatnog povjerenstva – donošenje 
          zaključka

Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave, Vijeće jednoglasno donosi


Z A K LJ U Č A K
o osnivanju i izboru članova Mandatnog povjerenstva


	1. Osniva se Mandatno povjerenstvo Vijeća Mjesnog odbora Gračani (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Ana Večerin Novaković
	za članove:       1. Grga Salopek i
			 2. Doris Drmak.

	Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Članica vijeća Marija Benko Kulenović u 7,40 sati ulazi u prostoriju te potpisuje evidenciju prisustva na sjednici. 

Ad 2. Zaključak o Izvješću Mandatnog povjerenstva o provedenim izborima za članove 
          Vijeća Mjesnog odbora Gračani – donošenje zaključka

Predsjednica  Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedateljica otvara raspravu.

	Bez rasprave,  Vijeće jednoglasno donosi

Z A K LJ U Č A K
o Izvješću Mandatnog povjerenstva o provedenim izborima za članove
Vijeća Mjesnog odbora Gračani

           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Šestine s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	

1.MARIJA BENKO KULENOVIĆ  	MOŽEMO! - POLITIČKA PLATFORMA
- MOŽEMO! SOCIJALDEMOKRATSKA PARTIJA HRVATSKE – SDP

2. GORAN BRATKOVIĆ		MOŽEMO! - POLITIČKA PLATFORMA
- MOŽEMO! SOCIJALDEMOKRATSKA PARTIJA HRVATSKE – SDP

3. DORIS DRMAK			HRVATSKA DEMOKRATSKA ZAJEDNICA – 
HDZ
DOMOVINSKI POKRET - DP
HRVATSKA STRANKA UMIROVLJENIKA - HSU
HRVATSKA SELJAČKA STRANKA – HSS

4. MARIJAN KOS 			KANDIDACIJSKA LISTA GRUPE BIRAČA
	
5. NOA RETTIG 			MOŽEMO! - POLITIČKA PLATFORMA
- MOŽEMO! SOCIJALDEMOKRATSKA PARTIJA 
HRVATSKE – SDP

6. GRGA SALOPEK			HRVATSKA DEMOKRATSKA ZAJEDNICA – 
HDZ
DOMOVINSKI POKRET - DP
HRVATSKA STRANKA UMIROVLJENIKA - HSU
HRVATSKA SELJAČKA STRANKA – HSS

7. ANA VEČERIN NOVAKOVIĆ   MARIJA SELAK RASPUDIĆ - NEZAVISNA 
LISTA - MARIJA SELAK RASPUDIĆ – NL

           							
Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

3. Ovaj će se Zaključak dostaviti Gradskom uredu za mjesnu samoupravu, promet, civilnu zaštitu i sigurnost

Ad 3. Zaključak o izboru predsjednika Vijeća – donošenje zaključka

	Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
              Prijedlog – da se za predsjednika izabere Marijan Kos - podnijeli su članovi: Doris Drmak, Grga Salopek, Ana Večerin Novaković i Marijan Kos.
            /Prijedlog se prilaže ovom zapisniku./
	
            Predsjedateljica otvara raspravu.
	Budući da nitko ne traži riječ predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedateljica daje na glasovanje prijedlog:

	Za kandidata Marijana Kosa glasovalo je 4 člana Vijeća, a 1 član bio je suzdržan.

Predsjedateljica utvrđuje da je većinu glasova svih članova Vijeća dobio kandidat Marijan Kos i konstatira da Vijeće donosi


Z A K LJ U Č A K
o izboru predsjednika 
Vijeća Mjesnog odbora Gračani 

	1. Za predsjednika Vijeća Mjesnog odbora Gračani izabran je Marijan Kos.

	2. Ovaj će zaključak biti objavljen na oglasnoj ploči u sjedištu Mjesnog odbora.

	Predsjednik zahvaljuje članovima Vijeća na ukazanom mu povjerenju i nastavlja predsjedati.



Ad 4. Zaključak o Izboru potpredsjednika Vijeća – donošenje zaključka

	Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
              Prijedlog – da se za potpredsjednika izabere Grga Salopek - podnijeli su članovi: Marijan Kos, Doris Drmak, Ana Večerin Novaković i Grga Salopek.  
          /Prijedlog se prilaže ovom zapisniku./
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog. 
	Za kandidata Grgu Salopeka glasovalo je 4 člana Vijeća, a 1 član bio su suzdržan.

Predsjednik utvrđuje da je većinu glasova svih članova Vijeća dobio kandidat Grga Salopek i konstatira da Vijeće donosi







Z A K LJ U Č A K
o izboru potpredsjednika
Vijeća Mjesnog odbora Gračani
	

1. Za potpredsjednika Vijeća Mjesnog odbora Gračani izabran je Grga Salopek.

	2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 5. Pitanja, prijedlozi i obavijesti

	Daljnjih pitanja, prijedloga i obavijesti nije bilo, predsjednik Vijeća Mjesnog odbora zaključuje konstituirajuću sjednicu.


Dovršeno u 7,55 sati.




KLASA: 024-08/25-001/751
URBROJ: 251-13-11-4/009-25-9
Zagreb, 28. srpnja 2025.
			


Zapisnik vodila:

Bernarda Marković



Predsjednik
Vijeća Mjesnog odbora Gračani

Marijan Kos

